Κυρίες και κύριοι συνάδελφοι, αρχίζει η συνεδρίαση. [[Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις]] Έχω την τιμή να ανακοινώσω στο Σώμα το δελτίο επικαίρων ερωτήσεων της Δευτέρας 1ης Απριλίου 2019. Α. ΕΠΙΚΑΙΡΕΣ ΕΡΩΤΗΣΕΙΣ Πρώτου Κύκλου (Άρθρο 130 παράγραφοι 2 και 3 του Κανονισμού της Βουλής) 1. Η με αριθμό 439/22-3-2019 επίκαιρη ερώτηση του Βουλευτή Φθιώτιδας της Νέας Δημοκρατίας κ. Χρήστου Σταϊκούρα προς τον Υπουργό Οικονομικών, με θέμα: «Καταπτώσεις εγγυήσεων του ελληνικού δημοσίου για δάνεια που έχουν χορηγηθεί σε ιδιωτικές επιχειρήσεις και πληγέντες φυσικών καταστροφών». Β. ΕΠΙΚΑΙΡΕΣ ΕΡΩΤΗΣΕΙΣ Δεύτερου Κύκλου (Άρθρο 130 παράγραφοι 2 και 3 του Κανονισμού της Βουλής) 1. Η με αριθμό 440/22-3-2019 επίκαιρη ερώτηση του Βουλευτή Θεσπρωτίας της Νέας Δημοκρατίας κ. Βασιλείου Γιόγιακα προς τον Υπουργό Υγείας, με θέμα: «Επίλυση σοβαρών εκκρεμοτήτων σχετικά με την έγκριση ειδικών θεραπειών». 2. Η με αριθμό 430/19-3-2019 επίκαιρη ερώτηση του Ανεξάρτητου Βουλευτή Β΄ Αθηνών κ. Ευσταθίου Παναγούλη προς την Υπουργό Προστασίας του Πολίτη, με θέμα «Με χημικά και τραμπουκισμούς προσπάθησαν να διαλύσουν το ειρηνικό παλλαϊκό συλλαλητήριο για τη Μακεδονία στο Σύνταγμα». 3. Η με αριθμό 416/12-3-2019 επίκαιρη ερώτηση του Βουλευτή Κιλκίς της Νέας Δημοκρατίας κ. Γεωργίου Γεωργαντά προς τον Υπουργό Υγείας, με θέμα: «Τραγικές ελλείψεις προσωπικού στο Νοσοκομείο Κιλκίς». 4. Η με αριθμό 414/8-3-2019 επίκαιρη ερώτηση του Βουλευτή Ηλείας της Δημοκρατικής Συμπαράταξης κ. Ιωάννη Κουτσούκου προς τον Υπουργό Υγείας, με θέμα: «Καταγγελίες για μεθοδεύσεις σε βάρος των παρεχόμενων υπηρεσιών υγείας με την υπολειτουργία της Παθολογικής Κλινικής του Νοσοκομείου Αμαλιάδας». 5. Η με αριθμό 421/12-3-2019 επίκαιρη ερώτηση του Βουλευτή Α΄ Θεσσαλονίκης του Κομμουνιστικού Κόμματος Ελλάδας κ. Γιάννη Δελή προς τον Υπουργό Υγείας, με θέμα: «Σε αναστολή λειτουργίας η Χειρουργική Κλινική του Γενικού Νοσοκομείου Κιλκίς λόγω έλλειψης προσωπικού». 6. Η με αριθμό 420/12-3-2019 επίκαιρη ερώτηση του Βουλευτή Β΄ Θεσσαλονίκης του Κομμουνιστικού Κόμματος Ελλάδας κ. Σάκη Βαρδαλή προς τον Υπουργό Οικονομικών, σχετικά με «την Ελληνική Βιομηχανία Οχημάτων «ΕΛΒΟ Α.Β.Ε.»». 7. Η με αριθμό 375/20-2-2019 επίκαιρη ερώτηση του Βουλευτή Β΄ Αθηνών της Δημοκρατικής Συμπαράταξης κ. Ανδρέα Λοβέρδου προς τον Υπουργό Εθνικής Άμυνας, με θέμα: «Συμμετοχή της Ελλάδας στην αμυντική συνεργασία της Ευρωπαϊκής Ένωσης». 8. Η με αριθμό 355/12-2-2019 επίκαιρη ερώτηση του Βουλευτή Β' Αθηνών του Κομμουνιστικού Κόμματος Ελλάδας κ. Χρήστου Κατσώτη προς τον Υπουργό Οικονομικών, σχετικά με την «εκχώρηση της ακίνητης δημόσιας περιουσίας σε Εταιρεία Ακινήτων του Δημοσίου (ΕΤΑΔ) - Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ)». 9. Η με αριθμό 350/11-2-2019 επίκαιρη ερώτηση του Βουλευτή Αττικής της Νέας Δημοκρατίας κ. Γεωργίου Βλάχου προς τον Υπουργό Οικονομικών, με θέμα: «Λογαριασμός Επικούρησης της Εθνικής Τράπεζας της Ελλάδος (ΛΕΠΕΤΕ)». 10. Η με αριθμό 351/11-2-2019 επίκαιρη ερώτηση του Βουλευτή Ηλείας της Δημοκρατικής Συμπαράταξης κ. Ιωάννη Κουτσούκου προς τον Υπουργό Οικονομικών, με θέμα: «Η σκοπιμότητα και η μεθόδευση της μεταφοράς στο Υπερταμείο κατ' απαίτηση των δανειστών 51 ακινήτων του δημοσίου στον Δήμο Πύργου». 11. Η με αριθμό 316/29-1-2019 επίκαιρη ερώτηση του Βουλευτή Λακωνίας της Δημοκρατικής Συμπαράταξης κ. Λεωνίδα Γρηγοράκου προς τον Υπουργό Υγείας, με θέμα: «Καθυστερήσεις στη διακομιδή ασθενών από το ΕΚΑΒ σε μονάδες εντατικής θεραπείας λόγω έλλειψης ιατρικού προσωπικού». 12. Η με αριθμό 332/5-2-2019 επίκαιρη ερώτηση του Βουλευτή Ηρακλείου του Κομμουνιστικού Κόμματος Ελλάδας κ. Εμμανουήλ Συντυχάκη προς τον Υπουργό Υγείας, σχετικά με «τα χρόνια προβλήματα της Ψυχιατρικής κλινικής του Πανεπιστημιακού Γενικού Νοσοκομείου Ηρακλείου (ΠΑΓΝΗ)». 13. Η με αριθμό 329/4-2-2019 επίκαιρη ερώτηση του Βουλευτή Δράμας της Νέας Δημοκρατίας κ. Δημητρίου Κυριαζίδη προς τον Υπουργό Υγείας, με θέμα: «Δημιουργία Τμήματος Βραχείας Νοσηλείας/Ογκολογικής Κλινικής στο Γενικό Νοσοκομείο Δράμας». 14. Η με αριθμό 322/4-2-2019 επίκαιρη ερώτηση του Βουλευτή Λάρισας της Δημοκρατικής Συμπαράταξης κ. Κωνσταντίνου Μπαργιώτα προς τον Υπουργό Υγείας, με θέμα: «Υπερκοστολογήσεις με τα χημικοθεραπευτικά σκευάσματα». 15. Η με αριθμό 262/9-1-2019 επίκαιρη ερώτηση του Βουλευτή Επικρατείας του Λαϊκού Συνδέσμου - Χρυσής Αυγής κ. Χρήστου Παππά προς τον Υπουργό Εθνικής Άμυνας, με θέμα: «Επιτακτική ανάγκη αυξήσεως της στρατιωτικής θητείας». ΑΝΑΦΟΡΕΣ - ΕΡΩΤΗΣΕΙΣ (Άρθρο 130 παράγραφος 5 του Κανονισμού της Βουλής) 1. Η με αριθμό 2932/31-10-2018 ερώτηση του Βουλευτή Β΄ Αθηνών της Δημοκρατικής Συμπαράταξης ΠΑΣΟΚ - ΔΗΜΑΡ κ. Γεωργίου - Δημητρίου Καρρά προς τον Υπουργό Οικονομικών, με θέμα: «Αποδέσμευση του Δημοτικού Κλειστού Γυμναστηρίου «Νίκης 2ου Λυκείου» Αγίας Βαρβάρας από το υπερταμείο». Κυρίες και κύριοι συνάδελφοι, να σας ενημερώσω ότι η προγραμματισμένη για σήμερα συζήτηση επικαίρων ερωτήσεων δεν θα πραγματοποιηθεί. Αναλυτικότερα, στο σημερινό δελτίο υπήρχαν προς συζήτηση εννέα επίκαιρες ερωτήσεις και μία ερώτηση, εκ των οποίων δεν θα συζητηθεί καμμία για τους λόγους που θα αναφέρω ευθύς αμέσως.
Κύριε Πρόεδρε, μπορώ να έχω τον λόγο;
Ορίστε, κύριε Λοβέρδο, έχετε τον λόγο για ένα λεπτό.
Ευχαριστώ, ούτε ένα λεπτό δεν θα χρειαστώ. Κύριε Πρόεδρε, σήμερα το πρωί, πριν από λίγη ώρα, απεβίωσε ο Αντώνης Βγόντζας. Με συγκίνηση, με συντριβή, ανακοινώνω αυτό το θλιβερό γεγονός. Η Κοινοβουλευτική μας Ομάδα, αλλά πιστεύω και όλη η Βουλή, με συγκίνηση σκέφτεται πώς αυτός ο άνθρωπος έφυγε από τη ζωή, τι μάχη έδωσε. Τον αγαπούσαμε, τον αγαπάμε και δεν θα τον ξεχάσουμε ποτέ. Ευχαριστώ.
Θερμά συλλυπητήρια στους οικείους του. Ο κύριος Πρόεδρος της Βουλής έχει τον λόγο.
Θέλω και εγώ να σημειώσω ότι ο Αντώνης σε όλη τη διαδρομή της Μεταπολίτευσης έχει αφήσει το αποτύπωμά του, στρατευμένος με απόψεις, με θέσεις και πάντοτε από την πλευρά της δημοκρατίας, της προόδου, σε πάρα πολλά γεγονότα και στη νομική επιστήμη, αλλά και σε πολιτικά γεγονότα. Θέλω να σημειώσω ότι ήταν μέλος - το «ήταν» το λέω αναγκαστικά, επειδή πλέον δεν είναι μαζί μας - της διακομματικής επιτροπής για τον Φάκελο της Κύπρου. Επίσης, έχει περάσει από τα χέρια του, εξαιτίας της νομικής και πολιτικής του γνώσης, μεγάλος όγκος από τη δουλειά που έχει γίνει και από τη δημοσιοποίηση του Αρχείου που έχει κάνει η Βουλή. Πραγματικά συλλυπούμαστε και την οικογένειά του, αλλά και την παράταξή του για την απώλεια αυτού του επιφανούς, θα έλεγα, πολιτικού στελέχους. Ευχαριστώ.
Κύριε Πρόεδρε, θα ήθελα κι εγώ τον λόγο.
Ορίστε, κύριε Φίλη, έχετε τον λόγο.
Ευχαριστώ, κύριε Πρόεδρε. Θα ήθελα κι εγώ να εκφράσω τη λύπη μου για τον χαμό του Αντώνη Βγόντζα. Υπήρξε μία προσωπικότητα από τα φοιτητικά του χρόνια, στρατευμένος στο κίνημα το δημοκρατικό, στους αγώνες του 1-1-4, του 15%. Μετά πέρασε στην αντίσταση κατά της χούντας και αυτός και ο αδερφός του. Κατά τη διάρκεια της Μεταπολίτευσης υπήρξε από τους βασικούς συμβούλους του Δημήτρη Τσάτσου ως Υφυπουργού Παιδείας για την αποχουντοποίηση στα πανεπιστήμια. Κατόπιν είχε μία πετυχημένη επαγγελματική πορεία ως δικηγόρος, αλλά και μία σταθερή πορεία ως δημοκράτης, ενεργός πολίτης και αγωνιστής. Μπορεί κανείς να διαφώνησε με επιλογές του, που ήταν πάντοτε, όμως, μέσα σε ένα πλαίσιο δημοκρατικής άμιλλας, ευγένειας και αναγνώρισης, πρέπει, όμως, να αναγνωρίσουμε ότι είναι μία απώλεια, από το δυναμικό της δημοκρατικής Μεταπολίτευσης, ενός ανθρώπου που συνδύαζε δύο ιδιότητες: του πολιτικού και του διανοούμενου. Συλλυπούμαι τη δημοκρατική παράταξη.
Ο κ. Δένδιας έχει τον λόγο.
Κύριε Πρόεδρε, δεν θα μακρηγορήσω. Δεν απαιτείται. Θα ήθελα να εκφράσω τη λύπη της Νέας Δημοκρατίας, να προσθέσω τη φωνή μας στις φωνές των συναδέλφων και να διατυπώσω τα θερμότερα συλλυπητήρια της παράταξης και του Προέδρου του κ. Κυριάκου Μητσοτάκη στους οικείους του αποβιώσαντος.
Ο κ. Παφίλης έχει τον λόγο.
Θα ήθελα εκ μέρους της Κοινοβουλευτικής Ομάδας του ΚΚΕ να εκφράσω τα συλλυπητήρια για τον θάνατο του κ. Βγόντζα, με τον οποίον συμπορευτήκαμε πολλές φορές, μετά τη δικτατορία ειδικά. Φυσικά, μετά είχαμε και μεγάλες διαφορές. Ωστόσο, ήταν ένα αξιόλογος άνθρωπος, αγωνιστής και αξιόλογος επιστήμονας. Τα συλλυπητήριά μας και στην οικογένειά του.
Προχωρούμε στην ανακοίνωση των επικαίρων ερωτήσεων που δεν θα συζητηθούν. Η τέταρτη με αριθμό 425/18-3-2019 επίκαιρη ερώτηση δευτέρου κύκλου του Βουλευτή Λέσβου της Νέας Δημοκρατίας κ. Χαράλαμπου Αθανασίου προς τον Υπουργό Μεταναστευτικής Πολιτικής, με θέμα: «Απάνθρωπη και εξευτελιστική, για τη Λέσβο και την Ελλάδα, η υφιστάμενη κατάσταση στο Κέντρο Υποδοχής της Μόριας», δεν θα συζητηθεί λόγω κωλύματος του κυρίου Βουλευτή. Η πρώτη με αριθμό 441/26-3-2019 επίκαιρη ερώτηση πρώτου κύκλου του Βουλευτή Α΄ Θεσσαλονίκης του Συνασπισμού Ριζοσπαστικής Αριστεράς κ. Αλέξανδρου Τριανταφυλλίδη προς τον Υπουργό Οικονομίας και Ανάπτυξης, με θέμα: «Προστασία πολιτών - δανειοληπτών από την καταχρηστική λειτουργία δικηγορικών γραφείων ως εισπρακτικών εταιρειών», δεν θα συζητηθεί λόγω κωλύματος του αρμόδιου Υπουργού Οικονομίας και Ανάπτυξης κ. Ιωάννη Δραγασάκη εξαιτίας ανειλημμένων υποχρεώσεων. Η δεύτερη με αριθμό 437/22-3-2019 επίκαιρη ερώτηση πρώτου κύκλου του Βουλευτή Έβρου της Νέας Δημοκρατίας κ. Αναστασίου (Τάσου) Δημοσχάκη προς τον Υπουργό Παιδείας, Έρευνας και Θρησκευμάτων, με θέμα: «Προκήρυξη θέσεως Καθηγητή Σηροτροφίας - Μελισσοκομίας στο Δημοκρίτειο Πανεπιστήμιο Θράκης», δεν θα συζητηθεί λόγω κωλύματος του Υπουργού Παιδείας, Έρευνας και Θρησκευμάτων κ. Κωνσταντίνου Γαβρόγλου εξαιτίας φόρτου εργασίας. Η με αριθμό 5080/28-1-2019 ερώτηση του κύκλου αναφορών και ερωτήσεων του Βουλευτή Δράμας της Νέας Δημοκρατίας κ. Δημητρίου Κυριαζίδη προς τον Υπουργό Παιδείας, Έρευνας και Θρησκευμάτων, σχετικά «με την έκδοση των αναγκαίων Υπουργικών Αποφάσεων για την πλήρωση οργανικών θέσεων ιερέων», δεν θα συζητηθεί λόγω κωλύματος του Υπουργού Παιδείας, Έρευνας και Θρησκευμάτων κ. Κωνσταντίνου Γαβρόγλου εξαιτίας φόρτου εργασίας. Η τρίτη με αριθμό 433/22-3-2019 επίκαιρη ερώτηση πρώτου κύκλου του Βουλευτή Αργολίδας της Δημοκρατικής Συμπαράταξης κ. Ιωάννη Μανιάτη προς τον Υπουργό Περιβάλλοντος και Ενέργειας, με θέμα: «Να γίνει άμεσα διακανονισμός χρεών των Τοπικών Οργανισμών Εγγείων Βελτιώσεων (ΤΟΕΒ) Ιρίων - Ασίνης - Δρεπάνου», δεν θα συζητηθεί λόγω κωλύματος του Υπουργού Περιβάλλοντος και Ενέργειας κ. Γεωργίου Σταθάκη εξαιτίας κυβερνητικής αποστολής στο εξωτερικό. Η τέταρτη με αριθμό 450/26-3-2019 επίκαιρη ερώτηση πρώτου κύκλου του ΣΤ΄ Αντιπροέδρου της Βουλής και Βουλευτή Λάρισας του Κομμουνιστικού Κόμματος Ελλάδας κ. Γεωργίου Λαμπρούλη προς τον Υπουργό Περιβάλλοντος και Ενέργειας, με θέμα: «Να σταματήσει η εγκατάσταση αιολικών πάρκων στις βουνοκορφές των Αγράφων, δεν θα συζητηθεί λόγω κωλύματος του Υπουργού Περιβάλλοντος και Ενέργειας κ. Γεωργίου Σταθάκη εξαιτίας κυβερνητικής αποστολής στο εξωτερικό. Η δεύτερη με αριθμό 438/22-3-2019 επίκαιρη ερώτηση δεύτερου κύκλου Βουλευτή Α΄ Πειραιώς της Νέας Δημοκρατίας κ. Κωνσταντίνου Κατσαφάδου προς τον Υπουργό Περιβάλλοντος και Ενέργειας, με θέμα: «Αλλαγές στα τιμολόγια της ΔΕΗ», δεν θα συζητηθεί λόγω κωλύματος του Υπουργού Περιβάλλοντος και Ενέργειας κ. Γεωργίου Σταθάκη εξαιτίας κυβερνητικής αποστολής στο εξωτερικό. Η τρίτη με αριθμό 427/19-3-2019 επίκαιρη ερώτηση δεύτερου κύκλου του Βουλευτή Β΄ Αθηνών του Συνασπισμού Ριζοσπαστικής Αριστεράς κ. Παναγιώτη Κουρουμπλή προς τον Υπουργό Περιβάλλοντος και Ενέργειας, με θέμα: «Ανταποδοτικά τέλη μεγάλων υδροηλεκτρικών σταθμών», δεν θα συζητηθεί λόγω κωλύματος του Υπουργού Περιβάλλοντος και Ενέργειας κ. Γεωργίου Σταθάκη εξαιτίας κυβερνητικής αποστολής στο εξωτερικό. Η πρώτη με αριθμό 442/26-3-2019 επίκαιρη ερώτηση δεύτερου κύκλου της Βουλευτού Χαλκιδικής του Συνασπισμού Ριζοσπαστικής Αριστεράς κ. Αικατερίνης Ιγγλέζη προς τον Υπουργό Περιβάλλοντος και Ενέργειας, με θέμα: «Παραβιάσεις κατ' εξακολούθηση της κείμενης περιβαλλοντικής νομοθεσίας και των εγκεκριμένων περιβαλλοντικών όρων της Κοινής Υπουργικής Απόφασης Έγκρισης Περιβαλλοντικών Όρων (ΚΥΑ ΕΠΟ) από την εταιρεία “Ελληνικός Χρυσός”», δεν θα συζητηθεί λόγω κωλύματος του Αναπληρωτή Υπουργού Περιβάλλοντος και Ενέργειας κ. Σωκράτη Φάμελλου εξαιτίας κυβερνητικής αποστολής στο εξωτερικό. Η πέμπτη με αριθμό 279/15-1-2019 επίκαιρη ερώτηση δεύτερου κύκλου του Βουλευτή Ηρακλείου της Δημοκρατικής Συμπαράταξης κ. Βασιλείου Κεγκέρογλου προς τον Υπουργό Ναυτιλίας και Νησιωτικής Πολιτικής, με θέμα «Άμεσες ενέργειες για να ενταχθεί η Κρήτη στο Μεταφορικό Ισοδύναμο», δεν θα συζητηθεί λόγω κωλύματος του Αναπληρωτή Υπουργού Ναυτιλίας και Νησιωτικής Πολιτικής, κ. Νεκτάριου Σαντορινιού, εξαιτίας του ότι έχει ξανασυζητηθεί η ίδιου περιεχομένου ερώτηση του ίδιου Βουλευτή.
Κύριε Πρόεδρε, μπορώ να έχω τον λόγο;
Ορίστε, κύριε Δένδια, έχετε τον λόγο.
Κύριε Πρόεδρε, όπως ξέρετε σπανίως και εγώ και η Νέα Δημοκρατία προσπαθούμε να δημιουργήσουμε ένταση. Όμως, το να αναγιγνώσκεται κατάλογος κωλυομένων Υπουργών - και να μην αναφερθώ επωνύμως - , οι οποίοι παρευρίσκονται, έχει ένα στοιχείο αντικοινοβουλευτικό. Θα μου επιτρέψετε, δε, να πω, τουλάχιστον για να τηρείται η στοιχειώδης ευπρέπεια, ας απαλειφθεί από τον κατάλογο η δικαιολογία του παρισταμένου Υπουργού που βρίσκεται στο εξωτερικό, διότι αυτό φοβάμαι υπερβαίνει ακόμη και την υπομονή οιουδήποτε θα ήθελε να αγνοήσει όλα αυτά.
Κύριε Πρόεδρε, παρακαλώ μπορώ να έχω τον λόγο;
Ορίστε, κύριε Λοβέρδο.
Όταν πριν από δύο χρόνια έγινε αυτό και το είχα θέσει στην Ολομέλεια, είχα δεχθεί τις εξηγήσεις από παριστάμενη Υπουργό ότι ήταν παρεξήγηση και το είχαμε σταματήσει το θέμα αυτό. Μετά το Προεδρείο, όλοι μαζί, είχατε αποφασίσει να πιέζετε την Κυβέρνηση - με την καλή έννοια του όρου - να είναι παρούσα, για να απαντά στον επίκαιρο κοινοβουλευτικό έλεγχο. Τώρα, μετά από δύο χρόνια, το ίδιο επεισόδιο! Εμένα μου χτύπησε για πρωτεύοντα Υπουργό, τον οποίο και βλέπω. Δεν είναι δυνατόν να μας κοροϊδεύετε έτσι, κύριε Πρόεδρε. Είστε υποχρεωμένος, επειδή σας έτυχε να είστε τώρα στην έδρα, κάτι να πείτε επιτέλους! Γίνεται σύστημα.
Ο κ. Σταθάκης, περί ου ο λόγος, έχει τον λόγο.
Ζητώ ταπεινά συγγνώμη από το Προεδρείο. Σήμερα ήταν προγραμματισμένη η συνάντηση των Υπουργών Ενέργειας στο Βουκουρέστι. Δεν πήγα. Πήγε ο Γενικός Γραμματέας του Υπουργείου. Δεν σας ενημέρωσα. Σας ευχαριστώ.
Κυρίες και κύριοι συνάδελφοι, εισερχόμαστε στην ημερήσια διάταξη της ΝΟΜΟΘΕΤΙΚΗΣ ΕΡΓΑΣΙΑΣ Έχει υποβληθεί αίτηση διεξαγωγής ονομαστικής ηλεκτρονικής ψηφοφορίας Βουλευτών της Δημοκρατικής Συμπαράταξης επί των άρθρων 68 έως και 84 του σχεδίου νόμου του Υπουργείου Οικονομίας και Ανάπτυξης: «Εναρμόνιση της ελληνικής νομοθεσίας με την Οδηγία (ΕΕ) 2016/943 του Ευρωπαϊκού Κοινοβουλίου και του Συμβουλίου της 8ης Ιουνίου 2016 σχετικά με την προστασία της τεχνογνωσίας και των επιχειρηματικών πληροφοριών που δεν έχουν αποκαλυφθεί (εμπορικό απόρρητο) από την παράνομη απόκτηση, χρήση και αποκάλυψή τους (EEL 157 της 15.6.2016) - Μέτρα για την επιτάχυνση του έργου του Υπουργείου Οικονομίας και Ανάπτυξης και άλλες διατάξεις», της οποίας το κείμενο έχει ως εξής:
Θα αναγνώσω και τον κατάλογο των υπογραφόντων την αίτηση της ονομαστικής ψηφοφορίας, για να διαπιστωθεί αν υπάρχει ο απαιτούμενος από τον Κανονισμό αριθμός για την υποβολή της. Η κ. Γεννηματά Φώφη. Παρούσα. Ο κ. Αρβανιτίδης Γεώργιος. Παρών. Ο κ. Αχμέτ Ιλχάν. Παρών. Ο κ. Γρηγοράκος Λεωνίδας. Παρών. Ο κ. Καρράς Γεώργιος - Δημήτριος. Παρών. Ο κ. Κεγκέρογλου Βασίλειος. Παρών. Η κ. Κεφαλίδου Χαρούλα (Χαρά). Απούσα. Ο κ. Κουτσούκος Γιάννης. Παρών. Ο κ. Κρεμαστινός Δημήτριος. Παρών. Ο κ. Κωνσταντινόπουλος Οδυσσέας. Παρών. Ο κ. Κωνσταντόπουλος Δημήτριος. Παρών. Ο κ. Λοβέρδος Ανδρέας. Παρών. Ο κ. Μανιάτης Ιωάννης. Παρών. Ο κ. Μπαργιώτας Κωνσταντίνος. Παρών. Ο κ. Παπαθεοδώρου Θεόδωρος. Παρών. Ο κ. Σκανδαλίδης Κωνσταντίνος. Παρών. Ο κ. Τζελέπης Μιχαήλ. Παρών. Η κ. Χριστοφιλοπούλου Παρασκευή. Παρούσα. Ο κ. Παναγούλης Ευστάθιος. Παρών. Κυρίες και κύριοι συνάδελφοι, υπάρχει ο απαιτούμενος από τον Κανονισμό αριθμός υπογραφόντων την αίτηση ονομαστικής ψηφοφορίας Βουλευτών. Συνεπώς διακόπτουμε τη συνεδρίαση για δέκα (10΄) λεπτά, σύμφωνα με τον Κανονισμό.
Κυρίες και κύριοι συνάδελφοι, συνεχίζεται η συνεδρίαση. Θα διεξαχθεί ηλεκτρονική ονομαστική ψηφοφορία επί των άρθρων 68 έως και 84 του σχεδίου νόμου. Σας υπενθυμίζουμε ότι αφού καταχωρήσετε την ψήφο σας, έχετε τη δυνατότητα να την ελέγξετε ή και να την αναθεωρήσετε έως τη λήξη της ψηφοφορίας. Για οποιαδήποτε απορία απευθυνθείτε στο Προεδρείο, προκειμένου να σας συνδράμουν οι αρμόδιοι υπάλληλοι. Επίσης, υπενθυμίζουμε στους εισηγητές και ειδικούς αγορητές του σχεδίου νόμου να παραμείνουν μετά την ολοκλήρωση της ονομαστικής ψηφοφορίας, για να ψηφίσουν επί του ακροτελεύτιου άρθρου και του συνόλου του σχεδίου νόμου. Παρακαλώ να ανοίξει το σύστημα της ηλεκτρονικής ψηφοφορίας.
Θα ήθελα να σας ενημερώσω ότι έχουν έρθει στο Προεδρείο επιστολές ή τηλεομοιοτυπίες (φαξ) συναδέλφων, σύμφωνα με το άρθρο 70Α του Κανονισμού της Βουλής, με τις οποίες γνωστοποιούν την ψήφο τους. Οι ψήφοι αυτές θα ανακοινωθούν και θα συνυπολογιστούν στην καταμέτρηση, η οποία θα ακολουθήσει. Οι επιστολές, οι οποίες απεστάλησαν στο Προεδρείο από τους συναδέλφους σύμφωνα με το άρθρο 70Α του Κανονισμού της Βουλής, θα καταχωριστούν στα Πρακτικά.
Παρακαλώ να κλείσει το σύστημα της ηλεκτρονικής ψηφοφορίας.
Κυρίες και κύριοι συνάδελφοι, έχω την τιμή να σας ανακοινώσω το αποτέλεσμα της διεξαχθείσης ηλεκτρονικής ονομαστικής ψηφοφορίας. [[ΑΛΛΑΓΗ ΣΕΛΙΔΑΣ]] Ψήφισαν συνολικά 231 Βουλευτές. Επί του άρθρου 68, όπως έχει τροποποιηθεί: Υπέρ του άρθρου, δηλαδή «ΝΑΙ», ψήφισαν 194 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 4 Βουλευτές. Συνεπώς το άρθρο 68 έγινε δεκτό, όπως έχει τροποποιηθεί, κατά πλειοψηφία. Επί του άρθρου 69 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 69 έγινε δεκτό ως έχει κατά πλειοψηφία. Επί του άρθρου 70, όπως έχει τροποποιηθεί: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 70 έγινε δεκτό, όπως έχει τροποποιηθεί, κατά πλειοψηφία. Επί του άρθρου 72 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 72 έγινε δεκτό ως έχει κατά πλειοψηφία. Επί του άρθρου 73 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 73 έγινε δεκτό ως έχει κατά πλειοψηφία. Επί του άρθρου 74 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 74 έγινε δεκτό ως έχει κατά πλειοψηφία Επί του άρθρου 75 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 75 έγινε δεκτό ως έχει κατά πλειοψηφία. Επί του άρθρου 76 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 76 έγινε δεκτό ως έχει κατά πλειοψηφία. Επί του άρθρου 77 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 77 έγινε δεκτό ως έχει κατά πλειοψηφία. Επί του άρθρου 78 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 78 έγινε δεκτό ως έχει κατά πλειοψηφία. Επί του άρθρου 79 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 79 έγινε δεκτό ως έχει κατά πλειοψηφία. Επί του άρθρου 80 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 80 έγινε δεκτό ως έχει κατά πλειοψηφία. Επί του άρθρου 81 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 81 έγινε δεκτό ως έχει κατά πλειοψηφία. Επί του άρθρου 82 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 82 έγινε δεκτό ως έχει κατά πλειοψηφία. Επί του άρθρου 83 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 83 έγινε δεκτό ως έχει κατά πλειοψηφία. Επί του άρθρου 84 ως έχει: Υπέρ του άρθρου, δηλαδή «ΝΑΙ», ψήφισαν 192 Βουλευτές. Κατά του άρθρου, δηλαδή «ΟΧΙ», ψήφισαν 33 Βουλευτές. «ΠΑΡΩΝ» ψήφισαν 6 Βουλευτές. Συνεπώς το άρθρο 84 έγινε δεκτό ως έχει κατά πλειοψηφία. Το νομοσχέδιο έγινε δεκτό και επί των άρθρων 68 έως 84 κατά πλειοψηφία. Κυρίες και κύριοι συνάδελφοι, έχω την τιμή να ανακοινώσω στο Σώμα ότι τη συνεδρίασή μας παρακολουθούν από τα άνω δυτικά θεωρεία, αφού προηγουμένως συμμετείχαν στο εκπαιδευτικό πρόγραμμα «Ο Ρήγας και η Επανάσταση» που οργανώνει το Ίδρυμα της Βουλής, τριάντα δύο μαθητές και μαθήτριες και ένας εκπαιδευτικός συνοδός τους από το 2ο Γυμνάσιο Νέου Ψυχικού. Η Βουλή σάς καλωσορίζει. [[Χειροκροτήματα απ' όλες τις πτέρυγες της Βουλής]] Δυστυχώς, έχετε έρθει στην ώρα της διεξαγωγής της ονομαστικής ψηφοφορίας για το άρθρο που αφορούσε την πρώτη κατοικία και αυτή τη στιγμή είναι το διαδικαστικό κομμάτι της ηλεκτρονικής ψηφοφορίας. Οι θέσεις των κομμάτων όπως αποτυπώθηκαν κατά την ψήφιση με το ηλεκτρονικό σύστημα, καταχωρίζονται στα Πρακτικά της σημερινής συνεδρίασης και έχουν ως εξής:
Κυρίες και κύριοι συνάδελφοι, εισερχόμαστε στην ψήφιση του ακροτελεύτιου άρθρου και του συνόλου του σχεδίου νόμου. Η ψηφοφορία θα γίνει και πάλι ηλεκτρονικά μόνο από τους εισηγητές και τους ειδικούς αγορητές του νομοσχεδίου. Παρακαλώ να ανοίξει το σύστημα της ηλεκτρονικής ψηφοφορίας.
Παρακαλώ να κλείσει το σύστημα της ηλεκτρονικής ψηφοφορίας.
Οι θέσεις των κομμάτων, όπως αποτυπώθηκαν κατά την ψήφιση με το ηλεκτρονικό σύστημα, καταχωρίζονται στα Πρακτικά της σημερινής συνεδρίασης και έχουν ως εξής:
Συνεπώς το σχέδιο νόμου του Υπουργείου Οικονομίας και Ανάπτυξης: «Εναρμόνιση της ελληνικής νομοθεσίας με την Οδηγία (ΕΕ) 2016/943 του Ευρωπαϊκού Κοινοβουλίου και του Συμβουλίου της 8ης Ιουνίου 2016 σχετικά με την προστασία της τεχνογνωσίας και των επιχειρηματικών πληροφοριών που δεν έχουν αποκαλυφθεί (εμπορικό απόρρητο) από την παράνομη απόκτηση, χρήση και αποκάλυψή τους (EEL 157 της 15.6.2016) - Μέτρα για την επιτάχυνση του έργου του Υπουργείου Οικονομίας και Ανάπτυξης και άλλες διατάξεις» έγινε δεκτό κατά πλειοψηφία, σε μόνη συζήτηση, επί της αρχής, των άρθρων και του συνόλου και έχει ως εξής:
Παρακαλώ το Σώμα να εξουσιοδοτήσει το Προεδρείο για την υπ' ευθύνη του επικύρωση των Πρακτικών ως προς την ψήφιση στο σύνολο του παραπάνω νομοσχεδίου.
Συνεπώς το Σώμα παρέσχε τη ζητηθείσα εξουσιοδότηση. Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;
Με τη συναίνεση του Σώματος και ώρα 13.29΄ λύεται η συνεδρίαση για την προσεχή Δευτέρα 1η Απριλίου 2019 και ώρα 18.00΄, με αντικείμενο εργασιών του Σώματος: κοινοβουλευτικό έλεγχο, συζήτηση επικαίρων ερωτήσεων.